CELEX: 62016TN0379
Language: da
Date: 2016-07-18 00:00:00
Title: Sag T-379/16: Sag anlagt den 18. juli 2016 — Basicmed Enterprises m.fl. mod Rådet m.fl.

17.10.2016   
            
            
               DA
            
            
               Den Europæiske Unions Tidende
            
            
               C 383/14
            
         Sag anlagt den 18. juli 2016 — Basicmed Enterprises m.fl. mod Rådet m.fl.
   (Sag T-379/16)
   (2016/C 383/20)
   Processprog: engelsk
   
      Parter
   
   
      Sagsøgere: Basicmed Enterprises Ltd (Limassol, Cypern) og 19 andre (ved barrister P. Tridimas, samt advokaterne K. Kakoulli, P. Panayides og C. Pericleous)
   
      Sagsøgte: Rådet for Den Europæiske Union, Europa-Kommissionen, Den Europæiske Centralbank, Eurogruppen og Den Europæiske Union
   
      Sagsøgernes påstande
   
   
               —
            
            
               Rådet for Den Europæiske Union, Europa-Kommissionen, Den Europæiske Centralbank, Eurogruppen og Den Europæiske Union pålægges at betale sagsøgerne de beløb, der er anført i det skema, der er vedhæftet stævningen, med tillæg af påløbne renter fra den 16. marts 2013 indtil Domstolen afsiger dom.
            
         
               —
            
            
               Rådet m.fl. tilpligtes at betale sagens omkostninger.
            
         Subsidiært:
   
               —
            
            
               Det fastslås, at Den Europæiske Union og/eller de sagsøgte institutioner har pådraget sig et ansvar uden for kontraktforhold.
            
         
               —
            
            
               Proceduren for fastsættelse af det tab, som sagsøgerne faktisk har lidt, fastlægges.
            
         
               —
            
            
               Rådet m.fl. tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har nedlagt påstand om erstatning i henhold til artikel 268 TEUF, og artikel 340, stk. 2 og 3, TEUF om EU’s og ECB’s ansvar uden for kontraktforhold i forbindelse med den skade, som sagsøgerne har lidt ved nedsættelsen af deres indskud som følge af den bail-in-ordning for Republikken Cypern, som de sagsøgte har vedtaget.
   Sagsøgerne er af den opfattelse, at bail-in-foranstaltningerne for Republikken Cypern blev indført alene for at gennemføre de foranstaltninger, som de sagsøgte har vedtaget, og som efterfølgende blev godkendt af de sagsøgte institutioner. Det er sagsøgernes opfattelse, at bail-in-ordningen udgør en alvorlig krænkelse, og til støtte for deres søgsmål har de fremsat fire anbringender.
   
               1.
            
            
               Første anbringende vedrører tilsidesættelse af ejendomsretten, der er beskyttet ved artikel 17, stk. 1, i Den Europæiske Unions charter om grundlæggende rettigheder og artikel 1 i protokol nr. 1 til den europæiske konvention til beskyttelse af menneskerettigheder og grundlæggende frihedsrettigheder.
            
         
               2.
            
            
               Andet anbringende vedrører tilsidesættelse af proportionalitetsprincippet.
            
         
               3.
            
            
               Tredje anbringende vedrører tilsidesættelse af princippet om beskyttelse af den berettigede forventning.
            
         
               4.
            
            
               Fjerde anbringende vedrører tilsidesættelse af princippet om forbud mod forskelsbehandling.